
К р а г у ј е в а ц

Градска управа за друштвене делатности и послове са грађанима на основу члана 10. алинеја седма Одлуке о организацији градске управе града Крагујевца (''Службени лист града Крагујевца'' број 20/19) у вези члана 3. Правилника о начину, поступку и критеријумима за остваривање права за доделу средстава за подстицање програма/пројеката или финансирање недостајућег дела средстава из буџета града Крагујевца за реализацију програма/пројеката од јавног интереса које реализују удружења (“Сл. лист града Крагујевца“ број 39/20 – пречишћен текст) дана 16.3.2021.године, донела је

Н А Ц Р Т

закључка о одређивању приоритетних области за које ће бити расписан

Јавни конкурс за расподелу средстава за финансирање/суфинансирање пројеката  удружења/организација којима се доприноси унапређењу здравствене заштите у 2021.години
I  Одређују се области:

1. Јачање система јавног здравља у граду Крагујевцу реализацијoм пројеката удружења/организација у 2021.години
-  Континуиране акције промоције, очувања и унапређења здравља и заступање за здравље у заједници у циљу јачања контроле над детерминантама здравља и смањења неједнакости у здрављу;
-  Организовање кампања о значају укључивања свих субјеката у локалној заједници у решавање јавно-здравствених проблема;
- Организовање конференција о здрављу;

- Организовање програма континуиране едукације из јавног здравља у сарадњи са Институтом за јавно здравље Крагујевац (стручни састанци/симпозијуми/курсеви/конгреси);
- Ширење сазнања и едукације становништва у вези са утицајем стања животне средине на здравље људи;
као приоритетне области које тематски требају да обрађују предлози пројеката, који ће бити реализовани у 2021. години и који треба да допринесу унапређењу здравствене заштите.
II За области из поглавља I овог закључка, биће расписан јавни конкурс за расподелу средстава буџета града Крагујевца за финансирање/суфинансирање пројеката удружења/организација којима се доприноси унапређењу здравствене заштите.

 III О овом нацрту биће спроведена Јавна расправа у периоду од 17. марта 2021.године, закључно са даном 25. март 2021.године, када ће бити организована јавна трибина.

